Кірыл Уладзіміравіч Кедук

Кірыл Уладзіміравіч Кедук (нарадзіўся 9 кастрычніка 1987, Гродна) — беларускі і польскі піяніст.

 Біяграфія 
Нарадзіўся ў сям’і музыкантаў.
Скончыў Дзіцячую музычную школу мастацтваў № 2 г. Гродна (2001, фартэпіяна, клас Наталлі Латышавай), Агульнадукацыйную музычную школу I і II ступеняў імя Ф.Нававейскага ў Гданьску (2006, фартэпіяна, клас Вальдэмара Войталя), Музычны ўніверсітэт імя Ф.Шапэна ў Варшаве (2012, фартэпіяна, клас Пятра Палечнага). Вучыўся таксама ў Музычнай акадэміі імя С.Манюшкі ў Гданьску (2006—2010, фартэпіяна, клас Вальдэмара Войталя), фартэпіяннай школе «Incontri con Maestro» ў г. Імала, Італія (клас Барыса Петрушанскага), Каралеўскім Паўночным каледжы ў Манчэстэры (клас Грэхама Скота).

 Рэпертуар 
Аснову рэпертуара складаюць творы Шапена, Шуберта, Ліста, Рахманінава.

 Канцэртная дзейнасць 
Канцэртуе з сямі год. Ва ўзросце дзесяці гадоў упершыню выступіў з сімфанічным аркестрам — з Дзяржаўным акадэмічным сімфанічным аркестрам Беларусі пад кіраўніцтвам Генадзя Праваторава на сцэне Беларускай дзяржаўнай філармоніі.

Выступае з канцэртамі ў Беларусі і за мяжой. Выступаў з Дзяржаўным акадэмічным сімфанічным аркестрам Беларусі, Дзяржаўным камерным аркестрам Беларусі, Каралеўскім філарманічным аркестрам Ліверпуля, Нацыянальным філарманічным аркестрам Расіі, Філарманічным аркестрам Ніцы, Сіцылійскім філарманічным аркестрам, Orchestra Internazionale d’Italia, Сімфанічным аркестрам Кракаўскай філармоніі, Балтыйскім філарманічным аркестрам, Нацыянальным сімфанічным аркестрам Украіны і інш.

Супрацоўнічае з такімі дырыжорамі і музыкантамі як Томас Зандэрлінг, Уладзімір Співакоў, Гі Туўрон, Лоўрэнс Паўэр, Ёшыказу Фукумура, Лешак Можджар, Яўген Бушкоў, Канстанцін Арбелян, Марка Боні, Кірыл Карабіц і інш.

Удзельнік шматлікіх буйных музычных праектаў і фестываляў, сярод якіх Maggio Musicale Fiorentino, Kissinger Sommer, Лики современного
пианизма (Марыінскі тэатр), Ravenna Musica, Festival Chopin Genève і інш.

Рэгулярна выступае на самых прэстыжных канцэртных пляцоўках свету, сярод якіх Steinway Hall (Нью-Йорк, ЗША), Mozarteum (Зальцбург, Аўстрыя), Вялікая зала Маскоўскай кансерваторыі (Масква, Расія), Koningin Elisabethzaal (Зала каралевы Лізаветы) Каралеўскага філарманічнага аркестра Фландрыі (Антвэрпэн, Бельгія), Канцэртная зала Марыінскага тэатра (Санкт-Пецярбург, Расія), La Verdi Milano (Зала Вэрдзі, Мілан, Італія), Bridgewater Hall (Манчэстэр, Вялікабрытанія), Il Teatro Garibaldi (Тэатр Гарыбальдзі, Палерма, Італія), Hamarikyu Asahi Hall (Токіа, Японія) і інш.

 Арганізатарская дзейнасць 
Арганізатар і мастацкі кіраўнік фестываля TyzenHouse (Свята класічнай музыкі), які праводзіцца з 2013 г. у родным горадзе піяніста, а таксама ў іншых гарадах.

 Прызнанне і ўзнагароды 
 Лаўрэат Міжнароднага конкурса маладых піяністаў імя Уладзіміра Горавіца — другая прэмія (2001, Кіеў, Украіна)
 Лаўрэат Міжнароднага конкурса маладых піяністаў памяці Артура Рубінштэйшна -трэцяя прэмія (2004, Быдгашч, Польшча)
 Лаўрэат Міжнароднага конкурса Kissinger Klavierolymp — першая прэмія, таксама прыз глядацкіх сімпатый (2009, Бад-Кісінген, Германія)
 Лаўрэат Міжнароднага фартэпіяннага конкурса імя Джэймса Мотрама — першая прэмія (2010, Манчэстэр, Вялікабрытанія)

 Дыскаграфія 
У 2013 годзе запісаў дэбютны сольны дыск «My Polish Diary» («Delos Records»), прысвечаны памяці бацькі:

Chopin:
 Variations Brillantes, Op. 12
Zarebski:
 Les roses et les épines
 Andante con moto
 Presto
 Andante
 Allegro molto
 Allegretto
Szymanowski:
 Masques, Op. 34
 Sheherazade
 Tantris the Buffoon
 The Serenade of Don Juan
Paderewski:
 Caprice in G Major, Op. 14
 Nocturne in B-flat major, Op. 16
Lutoslawski:
 Two Etudes (1941)
 Etude No. 1
 Etude No. 2

Катэгорыя:Музыканты паводле алфавіта
Катэгорыя:Піяністы Беларусі